recursal/SuperWikiNEXT-32B huggingface dataset:
ტიპური აუქციონის პროცესი.
**აუქციონი** — ქონების, ფასიანი ქაღალდების, ხელოვნების ნიმუშების ან ნებისმიერი სხვა საგნის საჯარო გაყიდვის პროცესი რაიმე წინასწარ დათქმული პირობების გარეშე. გაყიდვის ობიექტს იძენს პირი, რომელიც ყველაზე მაღალ ფასს სთავაზობს გამყიდველს. მსოფლიოში ყველაზე ცნობილი უძველესი აუქციონებია კრისტის და სოტბის, სადაც ძირითადად ხელოვნების ნივთები იყიდებოდა. საქართველოში ყველაზე გავრცელებული აუქციონების ტიპია, სადაც პრივატიზების პროცესში მყოფი საწარმოები იყიდება, ან სპეციალიზებული აუქციონები სააქციო საზოგადოებად გარდაქმნილ პრივატიზებულ საწარმოთა აქციების გაყიდვაზე, ასევე ბანკროტ საწარმოთა/დაწესებულებათა ქონების გაყიდვა კრედიტორთა ვალის დაფარვის მიზნით.

ლიტერატურა
----------

ვიკისაწყობში არის გვერდი თემაზე:
***აუქციონი***

* Klemperer, P. 1999. Auction theory: A guide to the literature. Journal of Economic Surveys
* Krishna, Vijay (2002), *Auction Theory*, San Diego, USA: Academic Press, ISBN 0-12-426297-X


|  |  |
| --- | --- |
|  | *ეს სტატია ეკონომიკის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**„ახალი ცხოვრება"** — პირველი ქართული ლეგალური ბოლშევიკური გაზეთი, გამოდიოდა თბილისში 1906 წლის 20 ივნისიდან 14 ივლისამდე. გამოცემას ხელმძღვანელობდნენ იოსებ სტალინი, მიხა ცხაკაია, ფილიპე მახარაძე, მიხეილ დავითაშვილი, მალაქია ტოროშელიძე, მიხეილ ბოჭორიძე, გიორგი თელია და სხვები. ფორმალური რედაქტორი-გამომცემელი ნ. ახმეტელაშვილი. 

იოსებ სტალინი, მიხა ცხაკაია, ფილიპე მახარაძე, მალაქია ტოროშელიძე, მიხეილ დავითაშვილი, გიორგი თელია, მიხეილ ბოჭორიძე 

გაზეთს თავისი წვლილი შეჰქონდა ბოლშევიკური პარტიის იდეოლოგიური, ორგანიზაციული, ტაქტიკური და თერიული საფუძვლების მომზადებისა და დაცვის ისტორიის საქმეში. გამოქვეყნებული მასალა მოიცავდა არა მარტო საქართველოს და ამიერკავკასიის, არამედ მთელი რუსეთის პროლეტარიატის ინტერებსაც. 

„ახალ ცხოვრებაში" თანამშრომლობდნენ მწერლები: იროდიონ ევდოშვილი, გერონტი ქიქოძე, ია ეკალაძე, ნატალია არზიანი, დომენტი თომაშვილი, ვარლამ რუხაძე, ნიკო კურდღელაშვილი. მუშა პოეტები: მ. ბოჭორიძე, ლ. იაშვილი, ვ. ხანდაშვილი და სხვები. „ახალი ცხოვრება" სულ გამოვიდა 20 ნომერი. დაიხურა მთავრობის განკარგულებით. 1906 წლის 14 ნოემბრიდან გამოცემის ხელმძღვანელობამ გაზეთი „ახალი დროება" დააარსა.

ლიტერატურა
----------

* *ნატროშვილი ი.*, ქართული საბჭოთა ენციკლოპედია, ტ. 2, თბ. 1977. — გვ. 94.
კომპანიის ლოგო 1967-1999 წლებში, კომპანიამ ლოგო 2019 წელს დაიბრუნა
**Pizza Hut** — ამერიკული რესტორნების ქსელი რომელიც დაფუძნდა 1958 წლის 15 ივნისს. კომპანია ცნობილია მისი ამერიკულ-იტალიური მენიუთი, მათ შორისაა პიცა და პასტა. 2019 წლის 31 დეკემბრის მონაცემებით მთელი მსოფლიოს მასშტაბით ქსელი ფლობს 18 703 რესტორანს. ქსელი ეკუთვნის კორპორაცია „Yum! Brands, Inc."-ს.

ისტორია
-------

ქსელის პირველი რესტორანი, რომელიც გაიხსნა 1958 წლის 15 ივნისს
„Pizza Hut" დაფუძნებული იქნა 1958 წლის 15 ივნისს, ვიჩიტას სახელმწიფო უნივერსიტეტის სტუდენტების, ძმების, დენ და ფრენკი კერნების მიერ. იმ მომენტვისათვის რესტორანი მხოლოდ ვიჩიტაში იყო. ექვსი თვის შემდეგ მათ გახსნეს მეორე რესტორანი, ერთი წლის შემდეგ ისინი უკვე ექვსი რესტორნის მფლობელები იყვნენ. 1977 წლის ნოემბერში ქსელი შეიძინა PepsiCo.-მ. 2015 წელს დაიხურა ქსელის ყველაზე ძველი რესტორანი. „Pizza Hut"-ის რესტორნები მდებარეობს: აშშ-ში, მექსიკასა და კანადაში ჩრდილოეთ ამერიკაში. ინდოეთში, ბრუნეიში, ჰონგ-კონგში, ტაივანში, სამხრეთ კორეაში, მიანმარსა და მაკაოში აზიის კონტინენტზე. გაერთიანებულ სამეფოში, ნორვეგიაში, შვედეთში, ფინეთში, გერმანიაში, ესპანეთსა და თურქეთში ევროპის კონტინენტზე. ეთიოპიაში, სამხრეთ აფრიკასა და ტანზანიაში აფრიკის კონტინენტზე. ჰონდურასში, კოსტა-რიკაში, ელ-სალვადორში, გვატემალაში, კოლუმბიაში, ნიკარაგუაში, ვენესუელაში, ჩილეში, ბრაზილიაში, პერუსა და ეკვადორში სამხრეთ ამერიკის კონტინენტზე. „Pizza Hut" იყო ერთ-ერთი პირველი ამერიკული რესტორანი რომელიც გაიხსნა ერაყში. 2019 წლის 25 ივნისს კომპანიამ გამოაცხადა, რომ იბრუნებდა თავის ძველ ლოგოს, რომელსაც 1967-1999 წლებში იყენებდა. 2019 წლის 7 აგვისტოს დაანონსდა, რომ ხურავდა თავისი 7496 რესტორნიდან 500-ს ამერიკის შეერთებულ შტატებში.

რეკლამიერება
------------

### აშშ

რესტორნის პირველი რეკლამა აშშ-ში 1965 წელს გავიდა, რეკლამა გადაღებული იყო ძველი კინოფილმის სტილში. 1995 წელს მათ რეკლამაში მონაწილეობა მიიღეს მომავალში აშშ-ს პრეზიდენტმა დონალდ ტრამპა და მისმა ყოფილმა მეუღლემ, ივანა ტრამპმა. რეკლამა გადაღებულია წყვილის დაშორებამდე.

### დიდი ბრიტანეთი

დიდ ბრიტანეთში კომპანიამ განსაზღვრა გამოეყენებინა სტრატეგია, რომელიც გულისხმობდა პირველივე რეკლამაში ცნობილი ადამიანების გამოჩენას, მათ რეკლამაში გადაიღეს ფორმულა 1-ს მრბოლელი დეიმონ ჰილი და BBC-ს მოტოსპორტის კომენტატორი მიურეი უოლკერი. ინგლისის ნაკრების ევრო 1996-ზე გერმანიის ნაკრებთან პენალტების სერიაში დამარცხების შემდეგ, რეკლამაში მონაწილეობა მიიღეს ინგლისის ნაკრების იმ დროისთვის ყოფილმა და მოქმედმა ფეხბურთელებმა გარეთ საუთგეიტმა, სტიუარტ პირსმა და კრის უოდლმა.

რესურსები ინტერნეტში
--------------------

* ქსელის ოფიციალური საიტი

სქოლიო
------

1. ↑  Yum! Brands Form 10-K 2019 Yum! Brands. Form 10-K. Retrieved 13 May 2020.
სპირალური გალაქტიკა NGC 3982
**ნისლეულების და ვარსკვლავთგროვების ახალი საერთო კატალოგი** (ინგლ. New General Catalogue of Nebulae and Clusters of Stars ანუ *NGC*) — სამოყვარულო ასტრონომიაში შორეული კოსმოსური ობიექტების ყველაზე უფრო ცნობილი კატალოგი.

კატალოგი წარმოადგენს ერთ-ერთ მსხვილ არასპეციალიზირებულ კატალოგს, რადგანაც მოიცავს შორეული კოსმოსის ობიექტების ყველა ტიპს (ის არ სპეციალიზირდება, მაგალითად, მხოლოდ გალაქტიკებზე). შეიცავს 7840 ობიექტს.

კატალოგი 1880-იან წლებში უილიამ ჰერშელის დაკვირვებების მონაცემების საფუძველზე შეადგინა ჯონ ლუდვიგ ემილ დრეიერმა, ხოლო შემდეგ თანმიმდევრობით გაფართოვდა ორი ინდექს-კატალოგით (IC I & IC II), რის შედეგადაც დაემატა კიდევ 5326 ობიექტი.

სამხრეთ ნახევარსფეროს ციური ობიექტები კატალოგიზირებულია უფრო დაბალ დონეზე, მაგრამ ბევრ მათგანს აკვირდებოდა ჯონ ჰერშელი. ახალი საერთო კატალოგი შეიცავდა ბევრ შეცდომას, რომელთა დიდი ნაწილი აღმოიფხვრა გადაშინჯულ ახალ საერთო კატალოგში.

რესურსები ინტერნეტში
--------------------

ვიკისაწყობში არის გვერდი თემაზე:
***ახალი საერთო კატალოგი***

ვიკისაწყობში არის გვერდი თემაზე:
***ახალი საერთო კატალოგი***

* The NGC/IC projectდაარქივებული 2013-01-15 საიტზე Wayback Machine.
* The top astro photos of the NGC catalog დაარქივებული 2011-05-14 საიტზე Wayback Machine.
* The Interactive NGC Catalog Online
* Adventures in Deep Space: Challenging Observing Projects for Amateur Astronomers.
* Revised New General Catalogue
**ახალი შუამთის სამრეკლო** — ეროვნული მნიშვნელობის კატეგორიის ძეგლი თელავის მუნიციპალიტეტის სოფელ ვარდისუბანთან ახალი შუამთის სამონასტრო კომპლექსში. გადმოცემის თანახმად აუგია კახეთის დედოფალ თინათინის ძიძას. სამრეკლო ტაძართან ერთადაა აგებული XVI საუკუნეში, რასაც ადასტურებს რუსეთის მეფის ელჩების მიშეცკისა და კლიუჩარევის მუხლობრივი სია, რომელიც შეადგინეს 1640-1643 წლებში კახეთში ელჩობისას.

სამრეკლო ოთხსართულიანია. პირველი სამი სართული მონაზვნად აღკვეცილი თინათინ დედოფლის საცხოვრებელ და მისაღებ აპარტამენტებს წარმოადგენდა. მეოთხე სართული კი ფანჩატური იყო. შენობა 1833 წელს მეხის დაცემის შედეგად ძლიერ დაზიანებულა. XIX საუკუნეში რუსული მმართველობის გავლენით სამრეკლო მნიშვნელოვნად შეიცვალა. 

ახალი შუამთის კოშკს 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

2007-2008 წლებში საქართველოს კულტურული მემკვიდრეობის დაცვის სახელმწიფო პროგრამით სამრეკლოს (ეკლესიასთან ერთად) ჩაუტარდა სარესტავრაციო სამუშაოები. კეთილმოეწყო მონასტრის ტერიტორია, ეკლესიის ფასადები და გუმბათის ყელი. სამრეკლოს კედლები, შიგნიდან და გარედან გაიწმინდა გვიანდელი ნალესობისაგან. ინტერიერში შელესილობის მოხსნის შემდეგ, გამოჩნდა კიდევ ერთი ოთახი. ფანჩატურზე მოიხსნა თუნუქის სახურავი, რომლის ქვეშაც გამოჩნდა სამრეკლოს თავდაპირველი, აგურით გამოყვანილი სახურავი. აღდგა ლავგარდნის დაზიანებული ნაწილები. კედლის საპირე წყობა გადაეწყო და რიგ შემთხვევებში შეცვალა ახლით. რესტავრაციის შემდეგ სამრეკლოსაც და ტაძარსაც დაუბრუნდა ისტორიული სახე.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 1-II, თბ. 2015. — გვ. 199-202.

სქოლიო
------

1. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
**MegaCharts** — სტრუქტურა, რომელიც პასუხისმგებელია ნიდერლანდების ყველა ძირითადი ოფიციალური მუსიკალური ჩარტების შექმნაზე და გამოშვებაზე. მათ შორის ყველაზე უფრო ცნობილია Mega Top 50 და Mega Album Top 100. MegaCharts ასევე ინფორმაციას წარუდგენს Stichting Nederlandse Top 40-ს. ამ მონაცემების მიხედვით იქმნება ისეთი ჩარტები, როგორებიცაა Dutch Top 40, Tip Parade. MegaCharts «GfK Benelux Marketing Services»-ის ნაწილია.

The Mega Charts-ის მონაცემების საფუძველზე გამოშვებული ჩარტები
-------------------------------------------------------------

### სინგლები და სიმღერები

* **Mega Top 50**
* **Dutch Top 40**
* **Mega Single Top 100**[1]
* **Tipparade**

1967 წელს რადიო Veronica-ს მიერ დაარსებული ჩარტი. იქმნება 30 კომპოზიციის გაყიდვის შედეგად, რომლებსაც აქვთ დიდი შანსი მოხვდნენ საერთოეროვნულ ნიდერლანდურ ჩარტზე Dutch Top 40.

* **Mega Dance Top 30**

საცეკვაო კომპოზიციების ჩარტი.

* **Mega Airplay Top 50**

ჩარტი, რომელიც იქმნება სატელევიზიო და რადიო ეთერში კომპოზიციების როტაციის შედეგების მიხედვით.

### ალბომები

* **Mega Album Top 100**[2]

ყველაზე უფრო გაყიდვადი ალბომების მიმდინარე ჩარტი.

* **Mega Verzamelalbum Top 30**

ალბომ-კრებულების ჩარტი.

* **Backcatalogue Top 50**
* **Scherpe Rand van Platenland**

არამეინსტრიმული სიმღერების ჩარტი.

### DVD

* **Music DVD Top 30**
* **Film DVD Top 30**

რესურსები ინტერნეტში
--------------------

* 

* ოფიციალური საიტი (ნიდერლანდური)

სქოლიო
------

1. ↑
2. ↑  Archived copy.  დაარქივებულია ორიგინალიდან — January 5, 2012. ციტირების თარიღი: September 30, 2010.
**ახალი სხივი** — სოციალ-დემოკრატიული მუშათა პარტიის ორგანო. ყოველკვირეული საზოგადოებრივ-პოლიტიკური, ოთხგვერდიანი (ზოგჯერ მეტგვერდიანიც) გაზეთი. გამოიცემოდა თბილისში. 

სხვადასხვა დროს გამოცემის რედაქტორები იყვნენ: გრ. გიორგაძე და კ. ნინიძე. გამომცემელი-საქართველოს სოციალურ-დემოკრატიიული მუშათა პარტიის ოპოზიციის მეთაურები. 1921 წლის მე-10 და მე-11 ნომრებში გაზეთი მოხსენიებულია, როგორც „საქართველოს დამოუკიდებელი სოციალ-დემოკრატიული მუშათა პარტიის ორგანო". სულ გამოიცა 46 ნომერი. გაზეთში თანამშრომლობდნენ: შ. რევია, ნ. ჯიხაიშვილი, ი. ძეშანგანი, კ. ნინიძე, ი. ელიანი და სხვა.
[[1920]]-[[1921]] წლების მიჯნაძე მმართველ, სოციალ-დემოკრატების ფრაქციაში თავი იჩინა რღვევის ნიშნებმა, რის შედეგადაც ხუთი წევრი დემონსტრაციულად გამოეყო მის რიგებს, სწორედ განდგომილებმა დაარსეს გაზეთი „ახალი სხივი" და მიზნად დაისახეს საქართველოს სოციალ-დემოკრატიული მთავრობის პოლიტიკური კურსის პირუთვნელი კრიტიკა (აქედან - სახელწოდება „სხიველები"), 1920 წლის მეხუთე ნომრის მეთაურ სტატიაში „ჩვენი სიტყვა" გაზეთის რედაქცია განმარტავს თავის პოზიციას და ბრძოლის მიზნებს. აღნიშნავს, რომ „ოპოზიციის გაჩენის შემდეგ პასუხისმგებელი პირები უფრო გრძნობდნენ პასუხისმგებლობას ". 

სტატიაში „ივნისის ყრილობა და უკანასკნელი კონფერენცია" გაკრიტიკებულია კონფერენციის რეზოლუცია, რომლის მიხედვითაც, განზრახული იყო „ოპოზიციის დამუნჯება და „ახალი სხივის" დახურვა", მათ უნდა დაეტოვებინათ პარტია ან უარი ეთქვათ ოპოზიციურ პლატფორმაზე. ამ თემას შეეხება სტატიები: „რევოლუციური თუ ანარქიული", „ახალი სხივის მტერ-მოყვარენი", „იდეური მონასტერი უნდა დაინგრეს", „ოპოზიცია და ახალი სხივი" და სხვა. გამოცემა თავადვე ბეჭდავს რეზოლუციას „ახალი სხივის შესახებ", რედაქციის განცხადებით, „ახალი სხივი გათვიცნობიერებული ორგანოა, რომელშიც მუშათა თავისუფალი აზრია დაცული, ვინაიდან მუშათა კლასისათვის აუცილებელია თავისუფალი აზროვნება", გაზეთის ფურცლებზე განხილულია პარტიული საკითხები, გაშუქებულია პარტიის ყრილობის მუშაობის მასალები, საერთაშორისო ცხოვრების ამსახველი სტატიები (მაგ: „ჩვენი ანტანტა და რუსეთი"), პუბლიკაციები კონსტიტუციის განხილვის შესახებ და სხვა. გაზეთს აქვს რუბრიკები: „ახალი ამბები", „პროვინცია", „პრესა", „მუშათა წერილები". ზოგჯერ შუქდება უცხოეთის ამბებიც. იშვიათად იბეჭდება ლიტერატურული მასალა, მაგ: 1921 წლის ნომერ 11-ში გამოქვეყნებული „ობოლი მუშისა" და გ.ქუჩიშვილის ლექსები.

ლიტერატურა
----------

* *წერეთელი მ.*, საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 48.
ეგვიპტური ეზო
**ახალი მუზეუმი** (გერმ. Neues Museum) — მუზეუმი ბერლინში, მუზეუმის კუნძულზე, ძველი მუზეუმის გვერდით. შეტანილია იუნესკოს მსოფლიო კულტურული მემკვიდრეობის ძეგლთა სიაში. მუზეუმისთვის შენობა 1843-55 წლებში ააგეს ნეოკლასიკურ სტილში ავგუსტ შტიულერის პროექტით.

მუზეუმის შენობა მნიშვნელოვნად დაზიანდა მეორე მსოფლიო ომის პერიოდში და ათეულობით წლები მას შემდეგ ნანგრევებში იყო. შენობის აღდგენა დაიწყეს 1986 წელს. მუზეუმი 2009 წლის შემოდგომაზე გაიხსნა და მასში გამოფენილია ეგვიპტური და წინა- და ადრეისტორიული ექსპონატები, ისევე როგორც ეს ომამდე იყო. აქ გამოფენილ უძვირფასეს ნივთთა შორისაა ეგვიპტის დედოფალი ნეფერტიტის ბიუსტი.

რესურსები
---------

* განახლებული მუზეუმის ინტერიერი გახსნამდე რამდენიმე თვით ადრე. ნიუ-იორკ ტაიმზი (მარტი, 2009)


|  |  |
| --- | --- |
| გერმანიის დროშა | *ეს სტატია გერმანიისა და გერმანელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |


|  |  |  |  |  |
| --- | --- | --- | --- | --- |
| 

| ხ • გ • რ
ბერლინის დროშა სამუზეუმო კუნძული, ბერლინი |
| --- |
|  |
| 

პერგამონის მუზეუმი (ახლო აღმოსავლეთის მუზეუმი, ისლამური ხელოვნების მუზეუმი)  **·** 
ძველი მუზეუმი **·** 
ბოდეს მუზეუმი **·** 
ძველი ეროვნული გალერეა **·** 
ახალი მუზეუმი **·** 
ბერლინის კათედრალი **·** 
ლუსტგარტენი **·** 
ჯეიმზ საიმონის გალერეა
 | ბოდეს მუზეუმი |

 |
SWOT-ანალიზის სქემა
**SWOT-ანალიზი** — სტრატეგიული დაგეგმარების მეთოდი. სხვა არსებულ მეთოდებს შორის, რომლებიც აფასებენ ორგანიზაციის მდგომარეობას, ყველაზე მეტად გავრცელებულია SWOT-ანალიზის მეთოდი. SWOT-ანალიზი არის ხერხი, რომლის მეშვეობითაც ჩვენი შესაძლებლობების და საქმიანი გარემოს შესწავლა არის შესაძლებელი. 

SWOT-ი ინგლისურ აბრევიატურას წარმოადგენს, რომლის ყოველი ასო ანალიზის ცალკეულ ელემენტს აღნიშნავს: S — strengths (ორგანიზაციის ძლიერი მხარე); W — weakness (ორგანიზაციის სუსტი მხარე); O — opportunities (ორგანიზაციის შესაძლებლობები); T — threats (მოსალოდნელი საფრთხე). SWOT-ანალიზის გაკეთების დროს განიხილება ორგანიზაციის ძლიერი და სუსტი მხარეები, ასევე ის შესაძლებლობები და საშიშროებები, რომლებიც ორგანიზაციის წინაშე დგას. SWOT-ანალიზის ჩატარება მოითხოვს ორგანიზაციის სუსტი და ძლიერი მხარეების, ასევე მისი გარემოს გულწრფელ ანალიზს. საჭიროა ეს ანალიზი მიესადაგოს არა მარტო გუნდის წევრებს, არამედ მთელ ორგანიზაციას.

რესურსები ინტერნეტში
--------------------

* Майсак О. С. SWOT-анализ: объект, факторы, стратегии. Проблема поиска связей между факторами // Прикаспийский журнал: управление и высокие технологии. — 2013. — № 1 (21) დაარქივებული 2014-07-07 საიტზე Wayback Machine.
* Елена Кадышева. SWOT-анализ: сделай качественно.
* SWOT-анализ (подробная статья в энциклопедии маркетинга marketopedia.ru).
* Убожество SWOT, критическая статья А. П. Репьева.
|  |  |
| --- | --- |
|  | არ უნდა აგვერიოს შემდეგ მნიშვნელობა(ებ)ში: **რაბათის ციხე.** |

**ახალციხის ციხე** – ციხესიმაგრე კასპის მუნიციპალიტეტის სოფელ ახალციხის შუაგულში, ამოზიდულ გორაზე, ნამოსახლარზე. ციხე (38,4 X 23,3 მ) თარიღდება XVIII საუკუნის შუა ხანებით. ნაგებია ნატეხი ქვით. ციხის სამხრეთ-აღმოსავლეთ მხარე ოდნავ მორკალულია. შესასვლელი დასავლეთ კედელშია. გალავანში ჩართულია ხუთი ცილინდრული კოშკი: ჩრდილო-აღმოსავლეთ, ჩრდილო-დასავლეთ და სამხრეთ-დასავლეთ კუთხეებში, დასავლეთ კედლის შუა ნაწილში და სამხრეთ კედლის აღმოსავლეთ მონაკვეთში. ყველაზე დიდია დასავლეთის კოშკი, ყველაზე პატარა - სამხრეთ-დასავლეთისა. არქიტექტურულ-კონსტრუქციული გადაწყვეტით კოშკები მსგავსია. 

სართულები ძირითადად საბრძოლო დანიშნულებისაა, მაგრამ ჩანს, საცხოვრებლადაც იყენებდნენ. შესასვლელი ყველა კოშკს ეზოდან აქვს. სართულიანობის დადგენა ძნელია, რადგან ზედა ნაწილები ჩამონგრეულია. ბუხარი ყველა სართულზე კარის მოპირდაპირე კედელშია დატანებული. გალავნისა და კოშკების კედლებში ჩართულია ცალმაგი და ორმაგი სათოფურები. საბრძოლო ბილიკი ციხის მხოლოდ სამხრეთ და ჩრდილოეთ კედლებს გასდევს.

ციხის ტერიტორიაზე, სასაფლაოზე, ზოგიერთ საფლავის ქვაზე შემორჩენილია გუთნეულის, ურმის, მწყემსის და სხვა გამოსახულებები. (XIX-XX საუკუნეების დასაწყისი).

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 5, თბ. 1990. — გვ. 142-143.

რესურსები ინტერნეტში
--------------------

* საქართველოს გერბი კულტურული მემკვიდრეობის პორტალი, № 6007

|  |  |  |  |
| --- | --- | --- | --- |
| 

| ხ • გ • რ
კასპის მუნიციპალიტეტის ციხესიმაგრეები |
| --- |
|  |
| 
ახალციხის ციხე · დრის ციხე · კლდემაღალას ციხე · რკონის ციხე · სხვილოს ციხე · ცხირეთის ციხე |

 |
**S&P 500** (აბრევიატურა **Standard and Poor’s 500**-გან) აშშ-ში წარმოადგენს 500 ადგილობრივი კომპანიის აქციისგან შემდგარ საფონდო ბაზრის ინდექსს. ბევრი ინვესტორი მას ამერიკული საფონდო ბაზრის საუკეთესო მაჩვენებლად მიიჩნევს. ინდექსი მოიცავს 500 წამყვან კომპანიას და ფარავს ხელმისაწვდომი საბაზრო კაპიტალიზაციის დაახლოებით 80%. პრაქტიკაზე 500 ლისტინგური კომპანიიდან ბევრ კომპანიას გააჩნია მხოლოდ შეზღუდული გავლენა ინდექსის დინამიკაზე. აქციების ათ უმსხვილეს ფონდს S&P 500-ში 2021 წლის ივნისის ბოლოსთვის გააჩნდათ დაახლოებით 26,6% საერთო წონა ინდექსში.

ინდექსი S&P 500 შეიქმნა 1957 წელს და გამოიანგარიშება საბაზო აქციების საშუალოდ აწონილი ღირებულების გამოყენებით, ამიტომ აქციებს უფრო მარალი საბაზრო რეიტინგით აქვთ უფრო დიდი გავლენა ინდექსის საერთო ღირებულებაზე. 2005 წლიდან ინდექსი ითვალისწინებს თავისუფალ ბრუნვაში აქციების რაოდენობას.

კომპანიების შერჩევის ძირითადი კრიტერიუმია საბაზრო კაპიტალიზაცია, მაგრამ მხედველობაში მიიღება აქციების ლიკვიდურობა, ზრდის ტემპები, კომპანიის საქმიანობის სახეობა. ფინანსური სექტორის, საინფორმაციო ტექნოლოგიებისა და ენერგეტიკის აქციები შეადგენენ ინდექსის ღირებულების თითქმის ნახევარს. თუ კომპანია აღარ შეესაბამება ზემოაღნიშნულ მოთხოვნებს, ეს არ იწვევს დაუყოვნებლივ მოხსნას. ინდექსიდან მოხსნის ძირითადი მიზეზია გაყიდვა ან შერწყმა.

2003 წლის დასაწყისიდან არსებობს ინდექსი S&P 500 EWI, რომელშიც 500-ვე მონაწილეს აქვს თანაბარი წონა 0,2%. ინდექსის კორექტირება ხდება ყოველ კვარტალში.

სქოლიო
------

1. ↑  Key dates and milestones in the S&P 500's history. *reuters.com*. ციტირების თარიღი: 2021 წლის 19 აგვისტო.
2. ↑  Top 10 S&P 500 Stocks by Index Weight. *investopedia.com*. ციტირების თარიღი: 2021 წლის 19 აგვისტო.
3. ↑  The S&P 500: The Index You Need To Know. *investopedia.com*.  დაარქივებულია ორიგინალიდან — 2019-08-12. ციტირების თარიღი: 2021 წლის 19 აგვისტო.
4. ↑  How to invest S&P 500 Guide 2021. *comparebrokers.co*. ციტირების თარიღი: 2021 წლის 19 აგვისტო.
5. ↑  Towards the Declassification of S&P 500 Boards. *papers.ssrn.com*. ციტირების თარიღი: 2021 წლის 19 აგვისტო.
6. ↑  S&P 500 Changes. *sandp500changes.whw1.com*.  დაარქივებულია ორიგინალიდან — 2018-10-23. ციტირების თარიღი: 2021 წლის 19 აგვისტო.
7. ↑  S&P; 500 Equal Weight Index. *us.spindices.com*.  დაარქივებულია ორიგინალიდან — 2015-08-22. ციტირების თარიღი: 2021 წლის 19 აგვისტო.
**MediaWiki** (ქართულად: **მედიავიკი**) — პროგრამული მექანიზმი ვებ-გვერდებისათვის, რომელიც მუშაობს Wiki-ს ტექნოლოგიაზე. ის დაწერილია სპეციალურად ვიკიპედიისთვის და გამოიყენება ფონდი ვიკიმედიის სხვა პროექტებშიც. მას აგრეთვე იყენებენ კერძო და სახელმწიფო ორგანიზაციებიც. MediaWiki თავისუფალ პროგრამას წარმოადგენს და ვრცელდება GNU General Public License-ის პირობებით. 

MediaWiki დაწერილია PHP-ზე და მონაცემთა შენახვისათვის იყენებს მონაცემთა რელაციურ ბაზას (შეიძლება MySQL-ის, PostgreSQL-ის, SQLite-ისა და Oracle-ის გამოყენება); აქვს პროგრამების — memcached-ის და Squid-ის მხარდაჭერა. 

MediaWiki წარმოადგენს გვერდების ბაზებთან მუშაობის ინტერფეისს, სისტემის ადმინისტრირებასთან წვდომის უფლებების გამიჯვნის შესაძლებლობას, ტექსტის დამუშავების საშუალებას როგორც ვიკი-ტექსტის საკუთარ ფორმატში, ისე HTML-ისა და TeX-ის ფორმატებში (ფორმულებისთვის), გამოსახულებებისა და სხვა ფაილების ატვირთვის შესაძლებლობას. 

გაფართოების მოქნილი სისტემა მომხმარებლებს აძლევს საშუალებას დაამატოს საკუთარი ახალი შესაძლებლობები და პროგრამული ინტერფეისები.

MediaWiki-ის ლოგოტიპი არის სიმბოლო გამოყენებული მარკირების ენისა, რომელშიც ბმულების შექმნისათვის გამოიყენება კვადრატული ფრჩხილები ([[]]), რაც გაცილებით უფრო ადვილია HTML-ის ტრადიციულ სინტაქსისთან შედარებით. 

MediaWiki იყო შემუშავებული სპეციალურად ვიკიპედიისთვის გერმანელი სტუდენტის მაგნუს მანსკეს მიერ. თავდაპირველად გამოიყენებოდა UseModWiki-ი (აგრეთვე ცნობილი როგორც „ფაზა I" — „Phase I"), დაწერილი Perl-ზე. შემდეგ, 2002 წლის 25 იანვარს ახალი ვერსია („ფაზა II" — „Phase II") გადავიდა PHP-ის გამოყენებაზე. ვიკიპედიელთა შორის ეს დღე ცნობილია როგორც „მაგნუს მანსკეს დღე". 

შემდეგი, გაფართოებული და დამატებული ვერსია ერთ დროს ატარებდა სახელწოდებას „ფაზა III" („Phase III"), თუმცა შემდგომ გადაერქვა და ეწოდა MediaWiki, რამეთუ პროგრამული უზრუნველყოფის მონაცემების გამოყენება გახდა შესაძლებელი არა მხოლოდ ვიკიპედიაში, არამედ სხვა პროექტებშიც, და შეიქმნა აუცილებლობა ვერსიის დახვეწილი ნუმერაციისათვის. 

სახელწოდება „MediaWiki" — სიტყვების თამაშია, იგი ხმას აწვდის სახელწოდება „ვიკიმედიას" — ვიკიპედიის მშობლიურ ორგანიზაციას. ამ სახელწოდებას ხშირად აკრიტიკებენ „Wikimedia"-ს სახელწოდებასთან არევის გამო.

რესურსები ინტერნეტში
--------------------

* ვიკიწიგნების ლოგო **ვიკიწიგნებში** არის სტატია: ***MediaWiki***
* მედიავიკის მთავარი გვერდი
* მედიავიკის ისტორია მედიავიკიზე

სქოლიო
------

1. ↑  Supported languages. *translatewiki.net*.
2. ↑  Copyright. *mediawiki.org*.
***Megalograptus*** — ევრიპტერიდების ერთ-ერთი ყველაზე ადრინდელი ნამარხი გვარი. არსებობდნენ ორდოვიკულ პერიოდში, 460-445 მილიონი წლის წინ. სხეულის სიგრძე 1,2 მეტრს აღწევდა. ნამარხის აღმოჩენის დროს მეცნიერთა ჯგუფს ცხოველის წვრილი ფეხები გრაპტოლითების ნაშთები ეგონა, სწორედ აქედან მომდინარეობს გვარს სახელი (*graptus*). მტაცებელი Megalograptus ნადირობდა თევზებზე, ტრილობიტებზე, სხვა ზღვის მორიელებზე. ბრჭყალებზე არსებული ეკლისებრი წანაზარდების მეშვეობით ადვილად პოულობდნენ ფსკერის ქვიშაში ჩამალულ ნადავლს. Megalograptus ბევრი მტერი ჰყავდა, მათ შორის ზრდასრული Cameroceras და დიდი ზომის ევრიპტერიდები. *Megalograptus* არ გააჩნდა "ნესტარი", თუმცა შეეძლო მორიელის მსგავსად სხეულის უკანა ნაწილის მორკალვა და მისი გამოყენება თავდაცვის მიზნით.

*Megalograptus* გამოჩნდნენ ბიბისის დოკუმენტური სერიების ციკლში Sea Monsters ("ზღვის მონსტრები"), სადაც ისინი ხმალკუდების მსგავასად იქცევიან: შეწყვილების, (ქვიშაში) კვერცხების დადებისა და კანის გამოცვლის მიზნით ნაპირზე გადიან.

  

 *Megalograptus*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| პრეკამბრ. | კამბრ. | ორდოვიც. | სილ. | დევონ. | კარბონული | პერმ. | ტრიას. | იურული | ცარცული | პალეოგ. | ნეო. | IV |
| ◄ | 570 | 500 | 440 | 410 | 360 | 285 | 251 | 199,6 | 145,5 | 65,5 | 23,03 | 2 |
|  ◄ მლნ. წლის წინ  |

▲▲▲▲▲

სახეობები
---------

* M. welchi
* M. ohioensis

რესურსები ინტერნეტში
--------------------

* დაარქივებული 2010-11-13 საიტზე Wayback Machine.  BBC, შეიცავს ფოტოს
* დაარქივებული 2018-03-07 საიტზე Wayback Machine.

სქოლიო
------

1. ↑  youtube.com ზღვის მონსტრები
**ბავშვი** — ადამიანის ცხოვრების ის პერიოდი, როდესაც იგი ჩვილი აღარ არის, ზრდასრული კი ჯერ არ გამხდარა. ადამიანის ბავშვობის ხანგრძლივობა იმაზეა დამოკიდებული, თუ რომელ საზოგადოებაში ცხოვრობს იგი. გარეოს ადამიანთა უფლებების დაცვის კომისია 18 წლამდე ასაკის ადამიანს ბავშვად თვლის.

უნარები და აზროვნება
--------------------

ბავშვობის სწრაფი ზრდისა და ცვლილებების ხანაა. ადამიანს სწავლის პროცესში უნვითარდება უნარები და აზროვნება, როცა სხეული და ტვინი იზრდება და ცვლილებას განიცდის. ბავშვი თანდათან ახერხებს უფრო და უფრო ზუსტად მართოს ყოველი მოძრაობა. მეტყველებაც სწრაფად უნვითარდება — პირველ სიტყვებს ბავშვი დაახლოებით 1 წლისა ამბობს, ხოლო 6 წლისამ უკვე 2600-მდე სიტყვა იცის. ბავშვი სამყაროს, ძირითადად, თამაშით შეიმეცნებს. ცხოვრებისეული სიტუაცებისათვის იგი თამაშით ემზადება.

გარდატეხის ასაკში ბავშვი დამოუკიდებელი ხდება. იგი უკვე საკმაოდ თავდაჯერებული და გამოცდილია საიმისოდ, რათა გარკვეული პასუხისმგებლობა იკისროს.

იხილეთ აგრეთვე
--------------

* ერთი ბავშვის პოლიტიკა
* გაეროს ბავშვთა ფონდი

რესურსები ინტერნეტში
--------------------

ვიკისაწყობში არის გვერდი თემაზე:
***ბავშვი***

* Child well-being on wikiprogress.org დაარქივებული 2011-07-29 საიტზე Wayback Machine.
* United Nations Children's Fund (UNICEF)
* Family database, OECD
* Society (The Guardian)
**ახალციხის ქვაბული**, **სამცხის ქვაბული** — ტექტონიკური ეროზიული მთათაშორისი ქვაბული სამხრეთ საქართველოში, მდინარე მტკვრის ზემო აუზში. ჩრდილოეთიდან შემოფარგლულია მესხეთის ქედის, სამხრეთიდან ერუშეთის ქედის, დასავლეთიდან არსიანის ქედის კალთებით; აღმოსავლეთით ესაზღვრება თრიალეთის ქედის დასავლეთი დაბოლოება.

ახალციხის ქვაბულის ძირის აბსოლუტური სიმაღლე საშუალო 900-1000 მ ქვაბულის კალთები აგებულია შუაეოცენური ასაკის ვულკანოგენური ქანებით, ხოლო შუა ნაწილი ზედა ეოცენის თაბაშირიანი ქვიშიან-თიხოვანი წყებით, ოლიგოცენური თიხებითა და ქვიშიან-თიხოვანი ნალექებით, აგრეთვე მიო-პლიოცენის ტუფოგენური (გოდერძის) წყებით. მეოთხეული ნალექები მტკვრისა და მისი შენაკადების ხეობათა ძირზეა.

ქვაბულის ცენტრში ტერასული ვაკეა. კლდეებზე (ზღვის დონიდან 1200-1300 მ-მდეა) განვითარებულია ბორცვიან-სერებიანი ეროზიული ლანდშაფტი, უმთავრესად რელიეფის ნაზი ფორმებით; ვულკანოგენურ წყებებზე რელიეფი კლდოვანია. 1200-1300 მ ზემოთ მესხეთის, ერუშეთისა და არსიანის ქედების კალთების საკმაოდ დანაწევრებული მთა-ხეობათა რელიეფია.

ახალციხის ქვაბულში ძირითადად მთის სტეპის ჰავაა. ზამთარი - ცივი, შედარებით მშრალი, ზაფხული - ხანგრძლივი და თბილი. იანვრის საშუალო ტემპერატურა - 2,2 °C (ასპინძა), - 5,4 °C (აბასთუმანი) ფარგლებში მერყეობს, აგვისტოში 17,3 °C-დან (აბასთუმანი) 20,5 °C-მდე (ახალციხე). საშუალო წლიური ტემპერატურა 6,5 °C, 9,5 °C. აბსოლუტური მინიმალური -29 °C,-32 °C, აბსოლუტური მაქსიმუმი 36 °C, 39 °C. ნალექები 400-520 მმ წელიწადში. ქვაბულის ფერდობებზე ზემოთ ზომიერი ნოტიო ჰავაა ცივი ზამთრითა და გრილი ზაფხულით.

ახალციხის ქვაბულის ჰიდროგრაფიულ ქსელს შეადგენს მდინარე მტკვარი და მისი შენაკადები - ფოცხოვისწყალი (შენაკად ქვაბლიანით), ურაველი, წინუბნისწყალი და სხვა. ტბებიდან აღსანიშნავია წუნდა და სათახვე. მინერალური წყაროებია აბასთუმანში (ოცხე), ახალციხეში, ასპინძაში, ურაველში და სხვა.

ახალციხის ქვაბულში 1300-1400 მ სიმაღლემდე ტყის რუხ-ყავისფერ და ყავისფერ ნიადაგებზე ტყესტეპის ლანდშაფტია, ქვაბულის ფარგლებს გარეთ, 2000-2200 მ-მდე ტყის ყომრალ ნიადაგებზე განვითარებულია მთის ტყის, უფრო ზემოთ - მთა-მდელოს ლანდშაფტი.

ლიტერატურა
----------

ვიკისაწყობში არის გვერდი თემაზე:
***ახალციხის ქვაბული***

* *უკლება დ.*, ენციკლოპედია „საქართველო", ტ. 1, თბ. 1997. — გვ. 295.

სქოლიო
------

1. ↑   საქართველოს სსრ გეოგრაფიული სახელების ორთოგრაფიული ლექსიკონი, თბ. 1987. — გვ. 20.
**არმენოლოგია** (უფრო იშვიათად აგრეთვე **არმენისტიკა**) არის (სომხურად **Հայագիտություն**) ინტერდისციპლინური სამეცნიერო დარგი, რომლის კვლევის საგანს წარმოადგენს სომხეთი. არმენოლოგიის მნიშვნელოვანი თემებია სომეხთა ქვეყანასათან დაკავშირებული ყველა საკითხის მეცნიერული შესწავლა-დამუშავება და გაშუქება; ენა, ლიტერატურა, ისტორია, ხელოვნება, სომეხთა კულტურა.

ქართულ არმენოლოგიას დიდი ისტორია აქვს. სომხური ენას და ლიტერატურას, ისევე როგორც სომხეთის ისტორიას საქართველოში თბილისის სახელმწიფო უნივერსიტეტის დაარსების დღიდან შეისწავლიან. დღესდღეობით კი საქართველოში არა მარტო თსუ, არამედ სხვა, რამდენიმე უმაღლესი სასწავლებელი ამზადებს არმენოლოგთა ახალგაზრდა თაობებს.

არმენოლოგიის ისტორია
--------------------

არმენოლოგიის დარგში სისტემურ მუშაობას საფუძველი ჩაეყარა XVII-XVIII საუკუნეების მიჯნაზე, როდესაც 1679 წელს პარიზში სამეფო (ახლა - ეროვნულ) ბიბლიოთეკასთან შეიქმნა სომხური ხელნაწერების ფონდი, ხოლო ვენეციაში კათოლიკე სომეხმა მხითარ სებასტიელმა (1676-1749) 1701 წელს დააარსა მხითარისტების სახელით ცნობილი კონგრეგაცია (ძმობა), რომელსაც მოგვიანებით ტრიესტისა (1776) და ვენის (1881) ფილიაციები გამოეყო. ასე შეიქმნა ევროპაში არმენოლოგიის სკოლები: ევროპული (პარიზში, ლაიფციგში, ბერლინში და სხვა) და ეროვნული (მხითარისტები).   

მხითარისტებს დიდი ღვაწლი მიუძღვით მეცნიერული არმენოლოგიის ჩამოყალიბებაში. მათი მემკვიდრეობა პირველსავე ეტაპზე მოიცავს თავისი დროისათვის უმნიშვნელოვანეს პუბლიკაციებს:   

1. ისტორია (მ. ჩამჩიანი),
2. გეოგრაფია (ღ. ინჭიჭიანი, ღ. ალიშანი),
3. გრამატიკა (მხიტარ სებასტიელი, მ. ჩამჩიანი),
4. ლიტერატურის ისტორია (მ. ზარბჰანალიანი).

1749-1769 და 1836-1837 წლებში გამოიცა განმარტებითი ლექსიკონები. მხითარისტების მთარგმნელობითმა მოღვაწეობამ ევროპას გააცნო ძველი სომეხი ისტორიკოსების - მოვსეს ხორენაცის, აგათანგელოსის, ეღიშეს და სხვა თხზულებები, VII საუკუნის ანონიმი ავტორის „გეოგრაფია". მათ მიერ დაარსებული პერიოდული ორგანოები „ბაზმავეპი" („ანალები", ვენეცია, 1843-იდან) და „ჰანდეს ამსორია" („თვიური ჟურნალი", ვენა, 1886-იდან) ევროპაში მეცნიერული არმენოლოგიის ცენტრებად იქცნენ.

იხილეთ აგრეთვე
--------------

* სომხური ენა
* სომხური ანბანი
* მესროპ მაშტოცი
* სომხური ენის ორთოგრაფიული რეფორმა (1922–1924 წწ.)
* ძველსომხური ენა
* აღმოსავლეთსომხური ენა
* დასავლეთსომხური ენა

ლექსიკონები
-----------

* მელიქსეთ-ბეგი, ლეონ: სომხურ-ქართული ლექსიკონი. თბილისი: ნეკერი, 1996.
* ჩინჩალაძე, მ. პოღოსიანი, ვ.: ქართულ-სომხური სასაუბროები ლექსიკონითურთ. თბილისი: ინტელექტი, 1998.
* ქართულ-აზერბაიჯანულ-სომხურ-რუსული სიხშირული ლექსიკონი. თბილისი: უმცირესობათა საკითხების ევრ. ცენტრი: საქ. ჩეხთა სათვისტომო „ზლატა პრაღა", 2006

რესურსები ინტერნეტში
--------------------

* ზურაბ რატიანი: „წყაროთა ღაღადი ანუ პირიქითა საქართველო" (ლეონტი მროველის „აქამომდის ქართლოსიანთა ენა სომხური იყო, ..."-ს შესახებ)
* თბილისის ივანე ჯავახიშვილის სახელობის სახელმწიფო უნივერსიტეტი არმენოლოგიის საბაკალავრო პროგრამა (მოკლე დახასიათება)[*მკვდარი ბმული*]
* (ინგლისური) Classical Armenian Online (The University of Texas at Austin) დაარქივებული 2008-03-08 საიტზე Wayback Machine.
**არმიათა ჯგუფი „აფრიკა"** (გერმ. Heeresgruppe Afrika; შემოკლებით **HGr Afrika**) — გერმანული „ვერმახტის" არმიათა დიდი შენაერთი მეორე მსოფლიიო ომის დროს.

დაარსება
--------

არმიათა ჯგუფი „აფრიკა" დაარსებულ იქნა 1943 წლის 22 თებერვალს გერმანულ-იტალიური სატანკო არმიის უმაღლესი მთავარსარდლობის და ტუნისის საორგანიზაციო შტაბის საფუძველზე.

1943 წლის 13 მაისს არმიათა ჯგუფ „აფრიკამ" კაპიტულაცია გამოაცხადა და „ვერმახტის" მიერ გაუქმებულ იქნა.

სარდლები
--------

* 1943 წლის 23 თებერვლიდან: გენერალ-ფელდმარშალი ერვინ რომელი
* 1943 წლის 10 მარტიდან: გენერალ-პოლკოვნიკი ჰანს-იურგენ ფონ არნიმი

არმიათა ჯგუფის შემადგენლობა
---------------------------

**არმიათა ჯგუფის ჯარები**

* არმიათა ჯგუფის 504-ე სადაზვერვო პოლკი

**დაქვემდებარებული ერთეულები**

| თარიღი | დაქვემდებარებული არმიები |
| --- | --- |
| **1943** |
| მარტი 1943 | 1-ლი იტალიური არმია, «ვერმახტის» მე-5 სატანკო არმია |
|

იხილეთ აგრეთვე
--------------

* გერმანული აფრიკაკორპსი
* ტუნისის კამპანია

რესურსები ინტერნეტში
--------------------

* არმიათა ჯგუფი „აფრიკა" (ინგლისური)
**SOFAZ კოშკი** — აზერბაიჯანის რესპუბლიკის სახელმწიფო ნავთობის ფონდი კოშკი, აზერბაიჯანის დედაქალაქ ბაქოში, მაღალ შენობა. ცათამბჯენი წარმოადგენს აზერბაიჯანის რესპუბლიკის სახელმწიფო ნავთობის ფონდი ოფისის ადმინისტრაციულ შტაბს.

ისტორია
-------

2009 წლის 29 დეკემბერს - SOFAZ–ის ათი წლისთავის დღეს - მინისტრთა კაბინეტის №367-ე ბრძანებით, ადმინისტრაციული შენობის მშენებლობისთვის მიწა გადაეცა ნავთობპროდუქტების ფონდის საკუთრებას. იმავე დღეს, პრეზიდენტმა ილჰამ ალიევმა მიიღო მონაწილეობა შენობის საძირკველის ჩაყრის საზეიმო ცერემონიალში .

2011 წლის 20 დეკემბერს გაფორმდა მშენებლობის ხელშეკრულება დეველოპერთან. ამ დროიდან დაიწყო SOFAZ კოშკის მშენებლობის აქტიური ეტაპი.

დაგეგმილი იყო პროექტის დასრულება 2013 წლის ბოლოსთვის .

დღეისათვის აღნიშნული შენობის მშენებლობა დასრულებულია.

მდებარეობა
----------

შენობა მდებარეობს ბაქოში ჰეიდარ ალიევის გამზირზე, ზღვის სანაპირო ზოლიდან დაახლოებით 4 კილომეტრში, მეტროსადგურიდან ულდუზიდან სამხრეთ-აღმოსავლეთით 800 მეტრში. სამეზობლოში, აღმოსავლეთით გამზირის გასწვრივ, კიდევ ერთი დიდი ობიექტი შენდება - აზერბაიჯანის ცენტრალური ბანკის 32 სართულიანი ცათამბჯენი. მოპირდაპირე მხარეს - აღმოსავლეთ გარეუბანში - მიმდინარეობს აზინკოს კომპანიის 28 სართულიანი საოფისე შენობის მშენებლობა. დასავლეთით 400 მეტრში შენდება კიდევ ერთი ობიექტი - ბაქოს კოშკი.

დახასიათება
-----------

შენობა შედგება 24 მიწისქვეშა და 2 მიწისქვეშა სართულისგან, სიმაღლეა 117 მეტრი, სახურავზე შუქურის გათვალისწინებით - 140 მეტრი, შენობის ფართობია 13,000 მ² (პარკირების ჩათვლით 27,000 მ²).

კოშკის პირველი სამი დონე წრიულია და ტრიბუნას ემსახურება, რომელშიც შედის ლობი, ბიბლიოთეკა, საკონფერენციო დარბაზი, რესტორანი და მუზეუმი. პარკინგი გათვალისწინებულია ორ მიწისქვეშა სართულზე და გათვლილია 150 მანქანაზე. აზერბაიჯანის რესპუბლიკის სახელმწიფო ნავთობის ფონდის კოშკს ემსახურება 7 ლიფტი .

პროექტის თანახმად, შენობაში შეიქმნება მწვანე ზოლები „მწვანე შენობის" კატეგორიის მოთხოვნების შესაბამისად. გეგმის თანახმად, კოშკი ენერგიის ალტერნატიული წყაროებიდან იქნება მომარაგებული - მზის პანელების საშუალებით. ინტელექტუალური ტექნოლოგიები გამოყენებული იქნება შენობის ინტეგრირებული მენეჯმენტისთვის.

კოშკის ოფისები სრულად აკმაყოფილებს A კლასის სტანდარტებს.

პროექტის მთლიანი ღირებულება 85 მილიონი ევროა.

მშენებლობის დროს მხედველობაში იქნა მიღებული შემდეგი პუნქტები: ზღვის გარემო (საჭიროა სათანადო მასალები და ფასადის მოვლა), მაგისტრალის სიახლოვე (ხმის იზოლაციის საჭიროება), ძლიერი ქარი, ქარიშხალი და მაღალი ინსოლაცია, რაც ბაქოს კლიმატური პირობებისთვისაა დამახასიათებელი. „თერმული ხიდების" ეფექტის თავიდან ასაცილებლად გამოყენებულ იქნა ორმაგი კედლის კონსტრუქცია (ორფაზალური სისტემა): გარე ფენა შედგება ფარდის კედლისგან, რომელიც მიმაგრებულია ფოლადის ჩარჩოზე; შიდა - სტანდარტული სადურგლო მასალებისგან. ფარდის კედლები რეგულირდება ხელით. შენობის ფასადის დასუფთავებისთვის გათვალისწინებულია ავტომატური სისტემა.

რესურსები ინტერნეტში
--------------------

* besix. *besix.com*. ციტირების თარიღი: 2013-09-09.

სქოლიო
------

1. ↑  abc.az დაარქივებული 2016-03-04 საიტზე Wayback Machine.
2. ↑  1news.az
3. ↑  azernews.az
4. ↑  форум skyscrapercity.com
5. ↑  besix.com.  დაარქივებულია ორიგინალიდან — 2016-08-16. ციტირების თარიღი: 2016-08-16.
6. ↑  abc.az დაარქივებული 2016-08-18 საიტზე Wayback Machine.
**SOU Festival** — აუდიოვიზუალური ხელოვნების ფესტივალი, რომელიც საქართველოში 2016 წლიდან ტარდება. მისი სახელწოდების პირველი ნაწილი-აბრევიატურა იშიფრება, როგორც „stream of unconsciousness" (ქართ. არაცნობიერის ნაკადი). ფესტივალი მიზნად იასახვას, თავი მოუყაროს სხვადასხვა კულტურის წარმომადგენლებს, თანამედროვე მუსიკალურ შემსრულებლებს.

2016 წელს ფესტივალის ფარგლებში გამოსულ შემსრულებლებს შორის იყვნენ რაფაელ ანტონ ირისარი; ბლიქსა ბარგელდი (Einstürzende Neubauten) და ტეჰო ტეარდო; Alva Noto, Emptyset და სხვები.

2017 წლის პროგრამაში შედიან Tete Noise და სიმებიანი კვარტეტი, Alva Noto, გრიშა ლიხტენბერგერი, უილიამ ბასინსკი, რეზო ღლონტი, მასაიოში ფუჯიტა და იან იელინეკი, კრისტოფერ ტინიორი, რიო მურაკამი, ნატალია ბერიძე, ნიკა მაჩაიძე, ლორენს ინგლიში, ფრანკ ვიგრუ და ანტუან შმიტი, იაკობ კირკეგაარდი, რობერტ ჰენკე, Raster Noton, გიო სუმბაძე, სტივენ ო'მალი, ბრაიან ინო (აუდიო-ვიზუალური გამოფენა), ჰაცუნე მიკუ და კიიჩირო შიბუია.

ფესტივალის ღონისძიებები ტარდება თბილისის სხვადასხვა კუთხეებში.

რესურსები ინტერნეტში
--------------------

* SOU Festival Facebook-ზე

სქოლიო
------

1. ↑  SOU Festival 2016[*მკვდარი ბმული*]
**არმენია** (ესპ. Armenia) — ქალაქი კოლუმბიაში, კინდიოს დეპარტამენტის დედაქალაქი. მდებარეობს კოლუმბიის სამ უდიდეს ქალაქს — ბოგოტას (290 კილომეტრით დასავლეთით), მედელინსა და კალის შორის. საშუალო წლიური ტემპერატურა 8 °C- 22 °C-ს შეადგენს.

ისტორია
-------

ქალაქი 1889 წლის 14 ოქტომბერს ხესუს მარია ოკამპომ დააარსა. იაგუარებზე ნადირობის სიყვარულის გამო მას ზედემტსახელად „ტიგრეროს" (ვეფხვის მკვლელი) ეძახდნენ. მიწა მან ანტონიო ერერასგან შეიძინა, რაშიც ასი პესო გადაუხადა ოქროს მონეტებში. ოკაპომ ჯერ სავაჭრო ცენტრი ააშენა, შემდეგ კი ტერიტორია მოსახლეებს მიჰყიდა. დაარსებიდან ექვსი თვის შემდეგ, 1890 წლის აგვისტოშო, მოსახლეობამ 100 ადამიანს მიაღწია, რის შემდეგაც ის მთავრობამ კანონიერად სცნო. თავდაპირველად ქალაქს ვილია-ოლგინი ერქვა, იმჟამინდელ პრეზიდენტ კარლოს ოლგინ მალიარინოს პატივსაცემად. ამჟამინდელი სახელი სავარაუდოდ იმ სომხების პატივსაცემად ეწოდა, რომლებიც 1894-97 წლებში, დასავლეთ სომხეთში ოსმალეთის იმპერიის მიერ მოწყობილ მასობრივ ხოცვა-ჟლეტას ემსხვერპლნენ. ხშირად ქალაქს ზედემტსახელად „სიუდად-მილაგროს" (სასწაულების ქალაქი) უწოდებენ.

ეკონომიკა
---------

საკმაოდ სწრაფად ხდება არმენიის ურბანული ზრდა-განვითარება. ადგილობრივი ეკონომიკა დღემდე ეფუძნება ყავისა და ბანანის წარმოებას. მნიშვნელოვნად ვითარდება ტურიზმი.

გალერეა
-------

* ერთ-ერთი ქუჩაერთ-ერთი ქუჩა
* ქალაქის ხედი ანდების ფონზექალაქის ხედი ანდების ფონზე
* აეროპორტიაეროპორტი

იხილეთ აგრეთვე
--------------

* კოლუმბიის ქალაქების სია

რესურსები ინტერნეტში
--------------------

* ოფიციალური საიტი
**PC Engine Duo** — მეოთხე თაობის სახლის ვიდეო თამაშების კონსოლი, შემუშავებული კომპანიების, NEC-ის და Hudson Soft-ის მიერ იაპონური ბაზრისთვის 1991 წლის 21 სექტემბერს, ხოლო ჩრდილოეთ ამერიკული ბაზრისთვის გამოვიდა 1992 წლის 10 ოქტომბერს, **TurboDuo**-ის სახელწოდებით.

აშშ-ში TurboDuo რეკლამირებული იქნა Turbo Technologies, Inc-ის მიერ (TTI), რომელიც წარმოადგენდა NEC-ის და Hudson Soft-ის ერთობლივ საწარმოს. ის შეიქმნა, რათა მოეხდინა NEC-ის შექმნილი კონსოლების რეალიზაცია ჩრდილოეთ ამერიკაში, რათგანაც NEC Home Electronics USA-მა ვერ შეძლო პლატფომის გასაღება ამ რეგიონში. 

კონსოლის თავდაპირველი ფასი აშშ-ში შეადგენდა 299.99 აშშ დოლარს, ხოლო იაპონიაშ 59,800 იპაონურ იენას. TurboDuo წარმოადგენს TurboGrafx-16-ისა TurboGrafx-CD-ის კომბინაციას და გააჩნდა განახლებული BIOS და დამატებითი 192 კბ ოპერატიული მეხსიერება. TurboGrafx-CD-ის მსგავსად TurboDuo-ს შეეძლო Compact Disc Digital Audio-ს და CD+G-ის ფორმატის აღქმა, თუმცა მას არ ჰქონდა PC Engine-ის HuCards-ის წაკითხვის შესაძლებლობა დამატებითი ადაპტერის ან მოდიფიკაციის გარეშე. კონსოლი მოიხმარდა HuC6280-ის ცენტრალურ პროცესორს 1.79 ან 7.16 მჰც ტაქტური სიხშირით, 8 კბ ოპერატიულ და 64 კბ ვიდეო მეხსიერებას, გრაფიკულ ჩიპს შეეძლო 481 ფერის გამოსახვა ეკრანზე და შეტანის საშუალებად გამოიყენებდა სტანდარტულ გეიმპადს. დასახელება TurboDuo მომდინარეობს TTI-ის სარეკლამო კამპანიის ფარგლებში შექმნილი პერსონაჟ ჯონი ტურბოდან.

იაპონიაში NEC-მა გამოუშვა PC Engine Duo-ის რამდენიმე ვერსია, მათ შორის **PC Engine Duo R** (გამოსული 1993 წლის 25 მარტს) და **PC Engine Duo RX** (1994, 25 ივნისი).

გალერეა
-------

* PC Engine Duo RPC Engine Duo R
* PC Engine Duo RXPC Engine Duo RX
* PC Engine ArcadeCard DUOPC Engine ArcadeCard DUO

იხილეთ აგრეთვე
--------------

* TurboGrafx-16/PC Engine
* TurboGrafx-16-ის თამაშების სია
* PC Engine-ის თამაშების სია

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„PC Engine Duo"** ვიკისაწყობში.
* TurboDuo — ოფიციალური ვიკი
* PC-Engine-ის ტექნიკური დოკუმენტაცია პროგრამისტებისთვის MagicEngine.com-ზე
* PC-Engine-ის თამაშების დეველოპერების საიტი Frozen Utopia-ზე
* TurboDuo-ს და TurboGrafx-16-ის მიმოხილვა The Video Game Critic-ზე
* NEC PC Engine Duo \ TurboDuo ვიდეო თამაშების კონსოლების ბიბლიოთეკაში

სქოლიო
------

1. 1 2 3
2. ↑  *Electronic Gaming Monthly*. May 2004. 52[*მკვდარი ბმული*].

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
NEC-ის ვიდეო თამაშების კონსოლები |
| --- |
|  |
| სახლის კონსოლები | 
* TurboGrafx-16
	+ PC Engine Duo
* PC Engine SuperGrafx
* PC-FX
 |
|  |
| პორტატიული კონსოლები | 
* PC Engine GT
 |

 |
ქალაქ დეტმოლდში მდგარი არმინიუსის ეს ქანდაკება გერმანელთა ეროვნული თვითმყოფადობის სიმბოლოა
**არმინიუსი** (ლათ. Arminius; დ. დაახლ. ძვ. წ. 17 — გ. დაახლ. ახ. წ. 21) — ძველი გერმანული ხერუსკების ტომის მეთაური, რომელმაც ახ. წ. 9 წელს ტევტობურგის ტყეში ბრძოლისას სამი რომაული ლეგიონის განადგურებით რომის იმპერიას უდიდესი ზარალი მიაყენა. ანტიკური წყაროები არმინიუსის ბიოგრაფიიდან მხოლოდ მცირე რაოდენობით ცნობებს იძლევიან. ტაციტუსი არმინიუსს „გერმანიის განმათავისუფლებელს" უწოდებს, რასაც ეფუძნება ხერუსკების მეთაურის პოსტანტიკური სურათი. არმინიუსი უფრო ხშირად მხატვრული შემოქმედების ობიექტია. მან დასამაბი მისცა არაერთი გერმანული ნაციონალური მითის თუ სიმბოლური ფიგურის ჩამოყალიბებას. 1945 წლიდან მოყოლებული გერმანულენოვანი კვლევები არმინიუსს სხვადასხვანაირად აფასებენ. მისი გერმანული სახელი უცნობია, რის გამოც ხშირად ხდება სპეკულაცია და პარალელების გავლება ზიგფრიდთან.

ლიტერატურა
----------

* Ralf G. Jahn: Der Römisch-Germanische Krieg (9–16 n. Chr.). Dissertation, Bonn 2001.
* Michael Sommer: Die Arminiusschlacht. Spurensuche im Teutoburger Wald. Alfred Kröner Verlag, Stuttgart 2009, ISBN 978-3-520-50601-6.
* Rainer Wiegels, Winfried Woesler (Hrsg.): Arminius und die Varusschlacht. Geschichte, Mythos, Literatur. 3. aktualisierte und erweiterte Auflage. Schöningh, Paderborn u.a. 2003, ISBN 3-506-79751-4.
* Reinhard Wolters: Die Schlacht im Teutoburger Wald. Arminius, Varus und das römische Germanien. Beck, München 2008, ISBN 978-3-406-57674-4.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„არმინიუსი"** ვიკისაწყობში.
* ლიტერატურა არმინიუსის შესახებ გერმანიის ეროვნული ბიბლიოთეკის კატალოგში.
* არმინიუსი, Novaesium alias Neuss
* ისტორიული რომანები არმინიუსის შესახებ
* ინფორმაცია არმინიუსის შესახებ, 9-16 წლების რომაულ-გერმანული ომები
**SN 1957D** *(ასეთი სახელი ეწოდა, ვინაიდან მეოთხე ზეახალი იყო, რომელიც 1957 წელს აღმოაჩინეს)* — ზეახალი (იგივე სუპერნოვა), რომელიც გალაქტიკა M83-ში მდებარეობს. ეს გალაქტიკა დედამიწიდან 15 მილიონი სინათლის წლის მოშორებით მდებარეობს. გალაქტიკაზე დაკვირვებით, რომელიც ჩანდრას რენტგენული ტელესკოპით ხდებოდა, მეცნიერები 2000 წლიდან 2001-მდე დღეში 14 საათის განმავლობაში აგროვებდნენ სინათლეს, მაგრამ მათ ამ ზეახლის ნარჩენიდან ვერანაირი რენტგენის წყარო ვერ შენიშნეს.

რენტგენის გამოსხივების აღმოჩენა და კვლევები
-------------------------------------------

სურათზე მწვანე ფერი წარმოადგენს დაბალ ენერგიულ რენტგენის სხივებს, მწვანე - საშუალოდ ენერგიულს, ხოლო ცისფერი ფერით მაღალ ენერგიული რენტგენის სხივებია აღნიშნული. SN 1957D-ის ადგილმდებარეობა სპირალური მკლავების შიდა კიდეებშია, რომელიც გალაქტიკის ცენტრი ზემოთაა (თეთრი ხაზით მონიშნული)
ზეახლის ადგილმდებარეობის ახალმა და უკიდურესად ღრმა ფოტომ , რომელიც 1957 წელს აღმოაჩინეს, რენტგენის წყაროდან გამომავალი სხივები გამოავლინა. 
ჩანდრას სახელობის რენტგენული ტელესკოპის მიერ გადაღებული ფოტო პირველია, რომელზეც რენტგენული გამოსხივება შეინიშნა, რომელიც მკვდარი ვარსკვლავის ნარჩენია. კვლევებზე დაყრდნობით, ზეახლად აფეთქებამ ვარსკვლავი ნეიტრონულ ვარსკვლავად (იგივე პულსარი) გადააქცია. პულსარები ზემკვრივი, სწრაფად მოძრავი ობიექტები არიან, რომლებიც ისე არიან ჩაპრესილები, რომ მხოლოდ ნეიტრონებიღაა დარჩენილი. 

ჩანდრას ტელესკოპს 219 საათი და 49 წუთი - დაახლოებით 8,5 დღე დასჭირდა, რომ საკმარისი სინათლე შეეგროვებინა რენტგენული წყაროდან. ფოტო გადაღებულია 2010-2011 წელს, მაგრამ ნასამ იგი 2012 წლის 30 ივლისს გამოაქვეყნა.

SN 1957D-დან წამოსული რენტგენის სხივების ენერგიის დონეების ანალიზი იმაზე მეტყველებს, რომ ვარსკვლავი, რომელიც ზეახლად აფეთქდა, ახლა პულსარია და გარდა ამისა, ამ პულსარმა გარშემო წარმოქმნა სწრაფად მოძრავი დამუხტული ნაწილაკების ნაკადი, რომელსაც პულსარის ქარის ნისლეული ეწოდება.

„თუ ეს ყველაფერი დადასტურდა, ნიშნავს იმას, რომ პულსარ SN 1957D-ს ჩვენ ვაკვირდებით 55 წლის ასაკში - ერთ-ერთი ყველაზე ახალგაზრდა ნეიტრონული ვარსკვლავი, რაც ოდესმე გვინახავს" - განმარტავენ მეცნიერები განცხადებაში.

რესურსები ინტერნეტში
--------------------

* SN 1957 space.com-ზე
**SOCAR Gas-ის გადამამუშავებელი ქარხანა** — ბუნებრივი და თანმხლები აირის პროდუქტების გადამამუშავებელი ქარხანა, რომელიც მდებარეობს აზერბაიჯანში, გარადაღის რეგიონში, ბაქოში ლობკატანის დასახლებაში. 2009 წლის 7 ოქტომბრიდან შეუერთდა აზერბაიჯანის რესპუბლიკის სახელმწიფო ნავთობკომპანია SOCAR-ს. ქარხანა ახორციელებს ბუნებრივი აირის, ბუნებრივი აირის სითხეების, ბუნებრივი ბენზინის, აირის კონდენსატის, მძიმე კონდენსატების, მშრალი გაზის, კომერციული ბუტანის და კომერციული პროპან-ბუტანის ნარევის წარმოებას.

ისტორია
-------

SOCAR Gas-ის გადამამუშავებელი ქარხანა დაარსდა 1958 წელს. იმ დროს ქარხნის შექმნის მთავარი მიზეზი იყო ბუნებრივი აირის, აირის კონდენსატის და მსუბუქი ნახშირწყალბადების გადამუშავება. გაზის გადამამუშავებელი ქარხანა დააპროექტა „GIPROAZNEFT" ინსტიტუტმა, რომელიც საბჭოთა პერიოდში მუშაობდა. მშენებლობა შედგებოდა ორი ეტაპისგან. პირველი და მეორე კორპუსი დასრულდა 1961 წელს და მშენებლობა მიმდინარეობდა 1963-1964 წლებში. პირველი კორპუსის დასრულების შემდეგ ამოქმედდა სამი განყოფილება. აქ მიმდინარეობდა ბუნებრივი აირის ბენზინისგან განცალკევება (გამოხდა-დისტილაცია).

ქარხნის მშენებლობის დასრულების შემდეგ შესაძლებელი გახდა წელიწადში დაახლოებით 4,5 მილიარდი კუბური მეტრი ბუნებრივი აირის გადამუშავება. 1986 წელს სიმძლავრის გასაზრდელად, ქარხანას ჩაუტარდა რეკონსტრუქციული სამუშაოები, შედეგად გადამუშავების წლიური მოცულობა გაიზარდა 6,5 მილიარდ კუბურ მეტრამდე. სარეკონსტრუქციო სამუშაოების დროს, ასევე აშენდა 2 გაზსადენი. ამავდროულად, მიწისქვეშა გაზსადენი და წყალქვეშა მილები ჩანაცვლდა ზედაპირული მილსადენებით. 2003-2004 წლებში აშენდა ორი საზომი ქარხანა, „მაღალი წნევით ბუნებრივი აირის გამომავალი" და „მთლიანი ბუნებრივი აირის გამომავალი". 2009 წელს დადგინდა ქარხნის ბუნებრივი აირის მთლიანი გამოსავლიანობა.

ტენდენციები გაზის გადამუშავებაში
--------------------------------

2017 წლის დასაწყისიდან ქარხანაში გადამუშავების შემდეგ მიღებული ბუნებრივი აირის მოცულობა 1,68 მილიარდ კუბურ მეტრს შეადგინდა. სტატისტიკის მიხედვით ირკვევა, რომ გამოყენებული იქნა ქარხნის ბუნებრივი გაზის წლიური გადამუშავების 63%. გარდა ამისა, გადამუშავდა 11 000 ტონა ნავთი და 7500 ტონა ტექნიკური ბუტანი, აქედან 4600 ტონა ტექნიკური ბუტანი გადაეცა „Azerikimya"-ის წარმოების კავშირს. კონტრაქტის თანახმად, ქარხანა ამუშავებს „Azneft SOCAR"- ის ბუნებრივ აირს და გადამუშავების შემდეგ გადასცემს „Azerigas"- ს.

იხილეთ აგრეთვე
--------------

* სოკარი
* აზერბაიჯანის მილსადენური ტრანსპორტი

რესურსები ინტერნეტში
--------------------

* ŞİRKƏT · SOCAR დაარქივებული 2018-07-06 საიტზე Wayback Machine.  (англ.). www.socar.az. Дата обращения 14 августа 2018.
* SOCAR-ın bu il Qaz Emalı Zavodunda təmizlənmiş təbii qazın həcmi 1,6 mlrd. kubmetr olub (азерб.), Report İnformasiya Agentliyi. Дата обращения 14 августа 2018.
* Azerikimya Production Union დაარქივებული 2019-10-07 საიტზე Wayback Machine.

სქოლიო
------

1. ↑  Company · SOCAR en.  დაარქივებულია ორიგინალიდან — 2018-07-28. ციტირების თარიღი: 2018-07-28
2. ↑  „Gas processing plant names gas volume since early 2017". *AzerNews.az* (ინგლისური). 2017-09-18. ციტირების თარიღი: 2018-07-29.
3. ↑  „SOCAR-ın bu il Qaz Emalı Zavodunda təmizlənmiş təbii qazın həcmi 1,6 mlrd. kubmetr olub". *Report İnformasiya Agentliyi* (აზერბაიჯანული). ციტირების თარიღი: 2018-07-29.
**არმინ ლაშეტი** (გერმ. Armin Laschet, დ. 18 თებერვალი 1961, აახენი) — გერმანელი პოლიტიკოსი და ჩრდილოეთი რაინ-ვესტფალიის მინისტრ-პრეზიდენტი 2017 წლის 27 ივნისიდან. 2021 წლის 16 იანვარს ის აირჩიეს გერმანიის ქრისტიან-დემოკრატიული კავშირის თავმჯდომარედ. ამ პოსტზე მან ანეგრეტ კრამპ-კარენბაუერი ჩაანაცვლა.

ლაშეტმა დაასრულა უნივერსიტეტი სამართალმცოდნეობის სპეციალობით, მოგვიანებით მუშაობდა ჟურნალისტად. 1994 წელს პირველად აირჩიეს გერმანიის პარლამენტში — ბუნდესტაგში. 1999 წელს ის გახდა ევროპის პარლამენტის წევრი. 2005 წლიდან აქტიურობს ჩრდილოეთი რაინ-ვესტფალიის პოლიტიკურ ცხოვრებაში. თანამდებობაზე ყოფნის დროს გამოირჩეოდა მიგრანტებისადმი დადებითი დამოკიდებულებით, რის გამოც მიიღო ზედმეტსახელი *„თურქი არმინი"*. 2021 წლის 16 იანვარს ის აირჩიეს გერმანიის ქრისტიან-დემოკრატიული კავშირის თავმჯდომარედ. არჩევნების მეორე ტურში მან დელეგატების 52.8%-ის მხარდაჭერა მიიღო და გაიმარჯვა ფრიდრიხ მერცზე.ამ პოსტზე მან ანეგრეტ კრამპ-კარენბაუერი ჩაანაცვლა.

არმინი დაიბადა დასავლეთ გერმანიის ქალაქ აახენში გერმანულენოვანი ვალონიელების კათოლიკურ ოჯახში.

სქოლიო
------

1. ↑  Moulson, Geir.  (16 January 2021) Pragmatic governor Laschet elected to lead Merkel’s party. Associated Press. ციტირების თარიღი: 16 January 2021.
**„Satellite"** — 2010 წელს ნორვეგიაში გამართულ ევროვიზიის სიმღერის კონკურსზე მომღერალმა ლენა მაიერ-ლანდრუტმა წარადგინა გერმანია სიმღერით „Satellite" და ქვეყანას გამარჯვება მოუტანა.

გერმანია 2010 წლის ევროვიზიაზე
------------------------------

2010 წელს გერმანიის შესარჩევ კონკურში „Unser Star für Oslo", რომლის ფინალიც 12 მარტს გაიმართა ერთმანეთს გამარჯვებისთვის ეცილებოდნენ ლენა და ჯენიფერ ბრაუნი, თუმცა „Satellite" მაყურებლის ფავორიტი გახდა და შესაბამისად ამ სიმღერით წარდგნენ გერმანელები 2010 წელს.

მეორე ადგილზე გასულმა ჯენიფერმა კონკურსის შემდეგ გამარჯვებული სიმღერა ანუ, „Satellite" დააქავერა, თუმცა განსხვავებული ვერსია.

ევროვიზია 2010
--------------

გერმანია „დიდი ხუთეულის" ერთ-ერთი წევრი ქვეყანაა და შესაბამისად ლენა ყოველგვარი ნახევარ ფინალების გარეშე ფინალში მოხვდა, სადაც მაყურებლისა და ჟიურის ერთსულოვანი გადაწყვეტილებით (ხმები 50/50-ზე) 246 ქულით 2010 წლის გამარჯვებული გახდა.

1982 წლის შემდეგ ლენა გერმანიის მეორე წარმომადგენელია, რომელმაც მოიგო და მას გერმანიიდან დღემდე ყველაზე მეტი, 246 ქულა აქვს. ასევე მის კლიპს სიმღერაზე „Satellite" ევროვიზიის YouTube-ს ოფიციალურ არხზე ყველაზე მეტი, 49 000 000 + ნახვა აქვს.

ლენა 2011 წელს, როცა გერმანია კონკურსს მასპინძლობდა ასევე წარადგენდა თავის ქვეყანას და სიმღერით „Taken By A Stranger" 107 ქულით მე-10 ადგილი დაიკავა.

რესურსები ინტერნეტში
--------------------

* მუსიკალური ვიდეო — YouTube
* ევროვიზიის პროფილი და სიმღერის ტექსტი — Eurovision.tv

სქოლიო
------

1. ↑  «Lena siegt in Oslo»
2. ↑  «Germany's Eurovision 2010 Song: 'Satellite' by Lena Meyer-Landrut»

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* GND: 7714081-3
* MusicBrainz release group: f033fad1-423f-4f44-9e74-70abdd986d0d
* MusicBrainz work: 17839663-1939-3db9-b3c3-8fc5fbf0f792

 |